పసిబిడ్డను ఎత్తుకున్న ఆ తల్లి డొక్కలో పొడుచుకున్న గేదె కొమ్ము బిడ్డకు కూడా తగిలివుంటే దేశం ఒక మహావక్తను కోల్పోయి వుండేది! ఆయన ప్రయోగిస్తున్న హెలికాప్టర్పై బీహార్లో నక్సలైట్లు చేసిన దాడి ఫలించి వుంటే, బీజేపీకి త్రిభాషా ప్రచారకుడు లభించి వుండేవారా? ఆయన ప్రయాణించిన విమానాలు కానీ, హెలికాప్టర్లు కానీ ఆకాశం మధ్యలోనే దాదాపు 10, 12 సార్లు సాంకేతిక వైఫల్యాల వల్ల బలవంతంగా కిందకు దిగవలసి వచ్చింది!వచ్చే నెల 5వ తేదీన న్యూఢిల్లీలోని అబ్దుల్ కలాం రోడ్డులో నుంచి తన నివాసాన్ని ఉపరాష్ట్రపతి అధికార నివాస భవనం వుండే మౌలానా ఆజాద్ రోడ్లోకి మార్చనున్న ముప్పవరపు వెంకయ్య నాయుడుది విచిత్రమైన జీవితం! చిన్నప్పుడే తల్లిదండ్రులను కోల్పోయిన ఆయన మేనమామ పెంపకంలో పెరిగారు. లాయర్ డిగ్రీ సాధించినా, కోర్టులకు వెళ్లలేదు! ప్రజా కోర్టులే ఆయన ‘లా’ కోర్టులు! కోర్టులలో ఆయన వాగ్ధాటికి ఎంతటి ఉద్ధండులైన ప్రత్యర్థులైనా, నిరుత్తరులే! ఆయన వేదిక ఎక్కితే, వెయ్యి తుపాకుల పెట్టు! ఆయన ఉపన్యాసం వున్నదని తెలిస్తే, ఏ పాటి రాజకీయ వాసన వున్నవారైనా, వినడానికి విరగబడతారు. వాగ్ధాటిలో ఆయనకు ఆయనే సాటి. వ్యంగ్యోక్తులు, ఛలోక్తులు, హాస్యోక్తులతో ముఖ్యంగా అంత్యప్రాసలతో ప్రసంగిస్తూ వుంటే, పామరులు, పండితులు గంటల తరబడి వింటారు. వాక్చాతుర్యం ఆయన పాశుపతాస్త్రం; వ్యంగ్య వైభవం ఆయన చేతిలో గాండీవం.2002 జూలై 1వ తేదీన బీజేపీ పగ్గాలను చేబూనుతూ ఆయన తన కర్తవ్యాన్ని సూచిస్తూ ‘ఒక చేతిలో బీజేపీ జెండా, మరో చేతిలో ఎన్.డి.ఏ. ఎజెండాతో పనిచేస్తా’నంటూ అటు బీజేపీ, ఇటు ఎన్.డి.ఎ.లకు సమాన న్యాయం చేశారు. మరోసారి ఆయన ఇంగ్లీషులో ‘బుచర్స్ కెనాట్ బి ప్రీచర్స్’ అంటూ కాంగ్రెస్ను ఎద్దేవా చేశారు. అంటే, ‘కసాయిలు నీతి బోధకులు కాలేర’ని తాత్పర్యం. ఆయన అంత్యప్రాసల పదబంధాలు ప్రత్యర్థులు పెదవులపై కూడా చిరునవ్వులు చిందిస్తాయి: ఆయన ఒక్క తెలుగులోనే కాదు, ఇంగ్లీషు, హిందీ భాషలలో కూడా అదే విధంగా అంత్య ప్రాసలతో శ్రోతలను వుర్రూతలూగిస్తారు.ప్రాచీన గ్రీస్ దేశంలో డెమోస్తనీస్ అనే మహావక్త వుండేవారు. ఆయనను మహోపన్యాసకుడని పరిగణిస్తారు. ఆయనకు బాల్యంలో నత్తి వుండేది. కానీ, స్వయంకృషితో, సాధనతో ఆయన ప్రపంచంలోనే మహావక్తగా పేరు పొందారు. వెంకయ్యనాయుడిని ‘ఆంధ్ర డెమోస్తనీస్’ అని వ్యవహరించవచ్చు.ఈ సందర్భంగా ఒక ఆసక్తికరమైన సంఘటనను ఇక్కడ పేర్కొనవలసింది. ఇటీవల వెంకయ్యనాయుడు కేంద్ర మంత్రిగా వున్నప్పుడు విజయవాడలో నాలుగైదు సభలలో ప్రసంగించారు. కిందటి సంవత్సరం జరిగిన ఈ సభలన్నింటిలో నేను కూడా ఉపన్యాసకుణ్ణి. అప్పట్లో ఒక సభలో నేను మాట్లాడుతూ ‘త్వరలో ఖాళీ కానున్న ఉప రాష్ట్రపతి పదవికి వెంకయ్యనాయుడుని ఎంపిక చేయవలసిందిగా సభవారి హర్షధ్వానాల మధ్య ప్రధాని నరేంద్ర మోదీకి విజ్ఞప్తి చేస్తున్నా’నని అన్నాను. సభాసదులు ఆమోదసూచకంగా హర్షధ్వానాలు చేశారు. ఆ తరువాత ముఖ్య అతిథిగా చివర మాట్లాడిన వెంకయ్య నాయుడు ‘నేను ఉషాపతినే. నాకు రాష్ట్రపతి, ఉపరాష్ట్రపతి, ఏ పతీ అక్కర్లేదు’ అంటూ ప్రసంగించారు. ‘ఉష’ ఆయన సతీమణి నామధేయమని వేరే చెప్పనక్కరలేదు. నిజానికి ‘ఉషా పరిణయం’ (1971) తర్వాతనే ఈ అనిరుద్ధుడిని పదవులు కోరకుండానే అవే వరిస్తున్నాయి.లేకపోతే, ‘నేను క్రియాశీల రాజకీయాలలోనే వుంటా’ నని పదే పదే చెబుతున్నా, ‘ఈ పదవికి మిమ్మల్ని మించి అర్హులెవ్వరూ ఇప్పుడు లేరు. నా మాట విని మీరు దయతో అంగీకరించండి’ అని సాక్షాత్తు ప్రధానమంత్రి నరేంద్ర మోదీ అనునయ పూర్వకంగా ‘ఉషాపతి’ని కోరడమేమిటి?వెంకయ్య నాయుడుకి పూర్వం తెలుగువారిద్దరు – సర్వేపల్లి రాధాకృష్ణన్, వి.వి. గిరి ఉపరాష్ట్రపతి పదవిని అలంకరించి, ఇద్దరూ రాష్ట్రపతి పదవికి ఎన్నికైనారు. అలాగే 2022లో వెంకయ్యనాయుడు కూడా రాష్ట్రపతి కాగలరని ఆశిద్దాం. డాక్టర్ తుర్లపాటి కుటుంబరావు
pasibiddanu ettukunna aa talli dokkalo poduchukunna gede kommu biddaku kuudaa tagilivunte desham oka mahavaktanu kolpoi vundedi! aayana prayogistunna helicapterpy beehaarlo naksalaitlu chesina daadi phalinchi vunte, beejeepeeki tribhasha prachaarakudu labhinchi vundewara? aayana prayaaninchina vimaanaalu cony, helicapterlu cony aakaasam madhyalone daadaapu 10, 12 saarlu saanketika vaiphalyala valla balavantamgaa kindaku digavalasi vachindi!vache nela 5va tedeena newdhilleeloni abdul kalaam roddulo nunchi tana nivaasaanni uparaashtrapati adhikara nivasa bhavanam vunde moulana ajad rodloki maarchanunna muppavarapu venkayya naayududi vichitramaina jeevitam! chinnappude tallidandrulanu kolpoina aayana menamama pempakamlo perigaaru. layar digri saadhinchinaa, kortulaku vellaledu! praja kortule aayana ‘laa’ kortulu! kortulalo aayana vaagdhaatiki enthati uddhandulaina pratyarthulainaa, niruttarule! aayana vedika ekkithe, veyyi tupaakula pettu! aayana upanyaasam vunnadani teliste, e paati rajakeeya vasana vunnavaarainaa, vinadaaniki viragabadataaru. vaagdhaatilo aayanaku aayane saati. vyangyoktulu, chhaloktulu, haasyoktulato mukhyamgaa antyapraasalato prasangistuu vunte, paamarulu, panditulu gantala tarabadi vintaaru. vaakchaaturyam aayana paasupataastram; vyangya vaibhavam aayana chetilo gandivam.2002 juulai 1va tedeena bgfa paggaalanu chebunutu aayana tana kartavyaanni suuchistuu ‘oka chetilo bgfa jenda, maro chetilo en.di.e. ezendaatho panichesta’nantuu atu bgfa, itu en.di.e.laku samaana nyaayam chesaru. marosari aayana ingleeshulo ‘buchars kenat bi preechers’ antuu congressnu eddeva chesaru. ante, ‘kasaayilu neethi bodhakulu kaalera’ni taatparyam. aayana antyapraasala padabandhaalu pratyarthulu pedavulapai kuudaa chirunavvulu chindistaayi: aayana okka telugulone kaadu, ingleeshu, hindi bhaashalalo kuudaa adhe vidhamgaa antya praasalatho shrotalanu vurrootaluugistaaru.praacheena grees desamlo demostanis ane mahavakta vundevaaru. aayananu mahopanyasakudani pariganistaaru. aayanaku baalyamlo natti vundedi. cony, swayankrushitho, saadhanatho aayana prapanchamlone mahavaktaga paeru pondaaru. venkayyanaayudini ‘aandhra demostanis’ ani vyavaharinchavachchu.ee sandarbhamgaa oka aasaktikaramaina sanghatananu ikkada perkonavalasindi. iteevala venkayyanaayudu kendra mantrigaa vunnappudu vijayavaadalo naalugaidu sabhalalo prasanginchaaru. kindati samvatsaram jarigina ee sabhalannintilo nenu kuudaa upanyaasakunni. appatlo oka sabhalo nenu maatlaadutuu ‘twaralo khaalii kaanunna upa rashtrapati padaviki venkayyanaayuduni empika cheyavalasindigaa sabhavari harshadhvaanaala madhya pradhaani narendra modeeki vignapti chestunna’nani annaanu. sabhaasadulu aamodasuuchakamgaa harshadhvaanaalu chesaru. aa taruvaata mukhya atithigaa chivara matladina venkayya nayudu ‘nenu ushaapatine. naaku rashtrapati, uparaashtrapati, e pathee akkarledu’ antuu prasanginchaaru. ‘usha’ aayana sateemani naamadheyamani vere cheppanakkaraledu. nijaaniki ‘ushaa parinayam’ (1971) tarvatane ee aniruddhudini padavulu korakundane ave varistunnaayi.lekapothe, ‘nenu kriyaaseela rajakeeyaalalone vunta’ nani pade pade chebutunna, ‘ee padaviki mimmalni minchi arhulevvaruu ippudu leru. naa maata vini meeru dayatho angeekarinchandi’ ani saakshaattu pradhaanamantri narendra modii anunaya puurvakamgaa ‘ushapati’ni koradamemiti?venkayya nayuduki puurvam teluguvaariddaru – sarvepalli radhakrishnan, vi.vi. giri uparaashtrapati padavini alankarinchi, iddaruu rashtrapati padaviki ennikainaaru. alaage 2022loo venkayyanaayudu kuudaa rashtrapati kagalarani aasiddaam. dactor turlapati kutumbarao